Diari Oficial de la Generalitat Valenciana


Sumari del DOGV 3463, del 29-03-1999 (1999/2267)

ORDRE de 12 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2267


Data del document
:   12-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * ajuda pública
    * protecció del patrimoni
    * suport econòmic
    * assignació per estudis

ORDRE de 12 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València. [1999/X2267]
  
La Conselleria de Cultura, Educació i Ciència està desplegant unes campanyes de formació i perfeccionament de restauradors orientades, també, a aconseguir un increment de la labor conservadora dels valuosos fons artístics del Museu de Belles Arts.
  
La conservació dels fons museístics, fins en les tasques més senzilles de manteniment i consolidació, requerixen uns coneixements tècnics especialitzats i la comprovació d'una experiència en treballs semblants ja realitzats. Per això, a l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre al Museu, fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València, i s'aproven les bases per les quals es regix la present convocatòria i els models d'instància, inclosos com a annexos I i II d'esta ordre.
  
Segon
  
L'import total de les beques és de cinc milions dos-centes noranta-dos mil pessetes (3.292.000 PTA.), pagadores a càrrec de la partida pressupostària 06.77.224.74.3, codi de línia 4.01, del pressupost de la Generalitat Valenciana per a 1999.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució d'esta ordre.
  
Segona
  
L'ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats ambdós des de l'endemà de la publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 12 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Bases per a la concessió de quatre beques de formació i perfeccionament per a restauradors, que es duran a terme al Museu de Belles Arts de València.
  
Primera. Objecte
  
Las beques s'atorguen a fi de facilitar als professionals de la restauració que complisquen els requisits indicats més avall l'aprenentatge de noves tècniques i criteris, i a fi de donar-los la possibilitat de participar amb els equips tècnics del Museu i del centre tècnic en la conservació i restauració de fons artístics.
  
Segona. Modalitats i dotació econòmica
  
1) Es convoquen quatre beques que es distribuiran de la següent forma:
  
a) Una beca per a restauradors de pintura sobre llenç i taula.
  
b) Una beca per a restauradors d'escultura.
  
c) Una beca per a restauradors de paper.
  
d) Una beca per a restauradors de tèxtil.
  
Cada participant podrà optar per una sola modalitat.
  
2) La dotació de cada beca serà d'un milió tres-centes vint-i-tres mil pessetes (1.323.000 PTA), que es pagaran en nou mensualitats de cent quaranta-set pessetes (147.000 PTA) cada una, a partir de la concessió i amb el lliurament previ del corresponent certificat d'aprofitament expedit pel director del Museu de Belles Arts de València.
  
Tercera. Requisits dels aspirants
  
Las beques objecte d'esta convocatòria s'adjudicaran per mitjà de concurs entre els diversos aspirants que complisquen els requisits següents i els acrediten documentalment:
  
1) Tindre la nacionalitat espanyola i residir en l'àmbit de la Comunitat Valenciana.
  
2) Els aspirants a les beques de formació i perfeccionament per a restauradors, que es duran a terme al Museu de Belles Arts de València, hauran de ser:
  
En la modalitat de pintura, escultura i paper:
  
- Llicenciats en Belles Arts i haver cursat assignatures de restauració, o posseir el títol de Diplomat en Restauració per l'Escola Superior de Conservació i Restauració de Béns Culturals, i tindre experiència en el camp de la restauració de pintura sobre llenç i taula, escultura i paper.
  
En la modalitat de tèxtil:
  
- El Graduat Escolar.
  
Quarta. Sol·licituds
  
1) Les sol·licituds, que es formalitzaran segons el model de l'annex II, d'acord amb la modalitat a la qual s'opte, podran presentar-se en el termini de quinze dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.
  
2) Les sol·licituds, dirigides a la Conselleria de Cultura, Educació i Ciència, Direcció General de Promoció Cultural, Museus i Belles Arts, podran presentar-se en el Registre General de la Conselleria de Cultura, Educació i Ciència, en les Direccions Territorials de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure:
  
En la modalitat de pintura, escultura i paper:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, domicili complet i telèfon de contacte, i on s'haurà de deixar constància de les circumstàncies fixades en la base tercera així com de l'acceptació de totes les condiciones establides en estes bases i de la modalitat de la beca a què s'opta.
  
b) Fotocòpia compulsada de la titulació acadèmica.
  
c) Fotocòpia compulsada del certificat de l'expedient acadèmic.
  
d) Currículum del sol·licitant.
  
e) Memòria d'algun treball de restauració, segons la modalitat a què s'opte, realitzat per l'aspirant.
  
f) Els treballs adduïts en el currículum es documentaran a través d'un certificat del propietari o de l'empresa per als quals s'haja treballat.
  
g) Les sol·licituds o beques sol·licitades o atorgades per altres administracions i ens públics o privats.
  
h) Certificat d'empadronament que demostre ser veí d'algun municipi de la Comunitat Valenciana.
  
En la modalitat de tèxtil:
  
a) Instància ajustada al model de l'annex II, en què necessàriament hauran de figurar les dades següents: nom i cognoms, DNI, domicili complet i telèfon de contacte, i on s'haurà de deixar constància de les circumstàncies fixades en la base tercera així com de l'acceptació de totes les condiciones establides en estes bases i de la modalitat de la beca a què s'opta.
  
b) Currículum del sol·licitant.
  
c) Memòria d'algun treball de restauració realitzat per l'aspirant.
  
d) Els treballs adduïts en el currículum es documentaran a través d'un certificat del propietari o de l'empresa per als quals s'haja treballat.
  
e) Les sol·licituds o beques sol·licitades o atorgades per altres administracions i ens públics o privats.
  
f) Certificat d'empadronament que demostre ser veí d'algun municipi de la Comunitat Valenciana.
  
3) Si la sol·licitud no inclou totes les dades exigides o falta alguna documentació acreditativa, es requerirà a l'interessat que en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la petició i aquesta s'arxivarà sense més tràmit.
  
Cinquena. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Qualificadora d'acord amb el barem següent:
  
En la modalitat de pintura, escultura i paper:
  
- Expedient acadèmic: fins a 6 punts.
  
- Altres títols (grau de doctor, altres titulacions universitàries relacionades amb l'àrea d'humanitats): fins a 1 punt.
  
- Cursos específics de restauració (40 o més hores): fins a 0,5 punts.
  
- Experiència en restauració artística, que s'acreditarà a través d'un certificat del propietari o de l'empresa per als quals s'haja treballat: fins a 2 punts.
  
- Publicacions relacionades amb la restauració i treballs o ponències presentats a congressos o simposis, jornades i seminaris en l'àmbit de la restauració: fins a 0,5 punts.
  
En la modalitat de tèxtil:
  
- Experiència en treballs realitzats en el camp de la restauració tèxtil, que s'acreditarà a través d'un certificat del propietari, empresa, museu o centre per als quals s'haja treballat: fins a 6 punts.
  
- Cursos relacionats amb l'activitat tèxtil: fins a 1 punt.
  
- Publicacions, conferències, ponències, etc. relacionats amb l'activitat tèxtil: fins a 1 punt.
  
- Coneixements tècnics de la confecció del teixit, acreditats amb un certificat dels centres o empreses per als quals s'haja fet l'activitat: fins a 2 punts.
  
Sisena. Resolució de la convocatòria
  
Per a la valoració dels mèrits es constituirà una Comissió Qualificadora integrada per:
  
- President: la directora general de Promoció Cultural, Museus i Belles Arts.
  
- El director del Museu de Belles Arts de València.
  
- El cap de l'Àrea de Museus i Belles Arts.
  
- El cap del Servei de Conservació i Restauració de Béns Museístics.
  
- Un restaurador designat per la Direcció General de Promoció Cultural, Museus i Belles Arts.
  
- Actuarà com a secretari, amb veu però sense vot, el tècnic de restauració del Servei de Conservació i Restauració de Béns Museístics.
  
Es faculta la Comissió Qualificadora perquè faça, a través dels seus membres o de l'assessorament d'altres tècnics, totes les comprovacions necessàries per qualificar millor els mèrits adduïts, i perquè efectue un seguiment periòdic del treball realitzat durant la beca. La Comissió podrà tenir tots els assessors que considere convenients.
  
Finalitzada la valoració dels mèrits corresponents a cada expedient, la Comissió Qualificadora elevarà l'acta del concurs amb la proposta d'adjudicació, en el termini màxim de dos mesos comptats des del dia en què acabe el termini de presentació de sol·licituds, a la directora general de Promoció Cultural, Museus i Belles Arts perquè adjudique les beques.
  
Si en el termini de tres mesos comptats des del dia en què acabe el termini de presentació de sol·licituds no s'aprova la resolució corresponent a esta convocatòria, es considerarà que totes les peticions presentades han sigut desestimades.
  
Així mateix, la Comissió Qualificadora podrà formular proposta en el sentit que siga declarada deserta la convocatòria si, segons el seu parer, no hi ha concursants amb prou mèrits per a merèixer-ne l'adjudicació.
  
Setena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposada i/o amb la possessió d'altres beques o ajudes semblants.
  
Huitena. Obligacions del becari
  
Tindrà la consideració de beneficiari de la beca el destinatari dels fons públics que haja de realitzar l'activitat que en fonamentà l'atorgament o que es trobe en la situació que en legitima la concessió.
  
Les obligacions del becari o beneficiari consistiran en:
  
a) Ampliar i perfeccionar els seus coneixements en la matèria, a través de la col·laboració amb el personal tècnic del Museu en els treballs específics que la direcció del centre li encomane; a l'efecte haurà de romandre als locals del centre i complir l'horari que establisca la Direcció General de Promoció Cultural, Museus i Belles Arts.
  
b) Sotmetre's a les actuacions de control financer corresponents a la Intervenció General en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics.
  
d) Presentar en el termini màxim de deu dies, comptats des de l'endemà de la notificació de la concessió, una acreditació que es troba al corrent de les seues obligacions tributàries i davant la Seguretat Social, relativa als dotze mesos anteriors a la data de sol·licitud de la beca, d'acord amb el que estableix l'Ordre de 30 de maig de 1996 de la Conselleria d'Economia i Hisenda (DOGV núm., 2.775, de 21.06.96).
  
Novena. Resultats científics
  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.
  
Deu. Duració de les beques
  
Les beques objecte de convocatòria tindran una duració que anirà des del moment de la concessió fins al 31 de desembre de 1999.
  
Onze. Naturalesa de les beques
  
Les beques són de formació i perfeccionament de coneixements amb els tècnics especialistes del Museu de Belles Arts de València i del Centre Tècnic de Restauració.
  
El fet d'haver accedit a una beca no establix cap tipus de relació laboral amb la Conselleria de Cultura, Educació i Ciència ni amb el Museu de Belles Arts de València, ni suposa cap compromís per a la incorporació posterior del becari a la plantilla d'aquest centre.
  
Dotze. Contravencions i disposicions subsegüents
  
La Conselleria de Cultura, Educació i Ciència podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les següents causes:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense causa que ho justifique, les condiciones establides en la present convocatòria.
  
Tretze
  
Tota alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades al beneficiari amb motiu de la concessió de la beca.
  
Annex II
  
Sol·licitud de participació en el concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València.
  
1. Dades del sol·licitant.
  
Nom i cognoms
  
Adreça
  
Localitat... Codi Postal... Telèfon
  
NIF ...
  
2. Requisits que complix el sol·licitant i acredita documentalment.
  
Modalitat de pintura, escultura i paper:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulat superior en..., per la Universitat...
  
- Diplomat en Restauració per l'Escola Superior de Conservació i Restauració de Béns Culturals de ...
  
Modalitat de tèxtil:
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Certificat del Graduat Escolar.
  
3. Acceptació de les bases de la convocatòria
  
El sol·licitant coneix les bases de la convocatòria de concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València, i accepta totes les condicions que s'hi estableixen.
  
4. Mèrits avaluables que concorren en el sol·licitant, dels quals adjunta justificació adequada
  
Modalitat de pintura, escultura i paper:
  
- Altres títols (doctorat, altres titulacions universitàries relacionades amb l'àrea d'humanitats).
  
- Fotocòpia compulsada del certificat de l'expedient acadèmic.
  
- Cursos específics de restauració (40 o més hores).
  
- Experiència en restauració artística, que s'acredita a través d'un certificat del propietari o de l'empresa per als quals s'ha treballat.
  
- Publicacions relacionades amb la restauració i treballs o ponències presentats a congressos o simposis, jornades i seminaris en l'àmbit de la restauració.
  
En la modalitat de tèxtil:
  
- Experiència en treballs realitzats en el camp de la restauració tèxtil, que s'acredita a través d'un certificat del propietari, empresa, museu o centre per als quals s'ha treballat.
  
- Certificat de cursos relacionats amb l'activitat tèxtil.
  
- Publicacions, conferències, ponències, etc. relacionats amb l'activitat tèxtil.
  
- Coneixements tècnics de la confecció del teixit, acreditats amb un certificat dels centres o empreses per als quals s'ha fet l'activitat.
  
5. Documentació que s'adjunta
  
En la modalitat de pintura, escultura i paper:
  
- Fotocòpia compulsada de la titulació acadèmica.
  
- Fotocòpia compulsada del certificat de l'expedient acadèmic.
  
- Currículum del sol·licitant.
  
- Memòria d'algun treball de restauració, segons la modalitat a què s'opte, realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base cinquena.
  
En la modalitat de tèxtil:
  
- Currículum del sol·licitant.
  
- Memòria d'algun treball de restauració realitzat per l'aspirant.
  
- Certificat dels treballs adduïts en el currículum.
  
- Les sol·licituds o beques sol·licitades o atorgades per altres administracions i ens públics o privats.
  
- Certificat d'empadronament que determine el veïnatge en algun municipi de la Comunitat Valenciana.
  
- Acreditació documental dels mèrits establits en la base cinquena.
  
6. Petició
  
Sol·licita ser admés al concurs públic per a la concessió de quatre beques de formació i perfeccionament per a restauradors, que es duran a terme al Museu de Belles Arts de València.
  
..., a ... d ... de 1999
  
(firma)